kardosdrur/scandi-wiki huggingface dataset:
Ciro Immobile

Ciro Immobile (født 20. februar 1990) er en professionel fodboldspiller fra Italien. Han spiller i øjeblikket som angriber hos Serie A-klubben S.S. Lazio og for Italien.

Karriere

Lån til Sevilla 
Den 12. juli 2015 blev det offentliggjort, at Immobile blev udlejet til Sevilla på et sæsonlangt lån efter kun have scoret tre mål i sin første sæson i Borussia Dortmund. Denspanske klub købte ham efterfølgende, men udlejede ham til Torino FC, og i sommeren 2016 blev han igen solgt, denne gang til S.S. Lazio.

Referencer

Eksterne henvisninger 
  

Fodboldspillere fra Italien
Fodboldspillere fra Juventus F.C.
Fodboldspillere fra Genoa C.F.C.
Fodboldspillere fra Torino FC
Fodboldspillere fra Borussia Dortmund
Fodboldspillere fra AC Siena
Fodboldspillere fra U.S. Grosseto F.C.
Fodboldspillere fra Pescara Calcio
Fodboldspillere fra Sevilla FC
Fodboldspillere fra SS Lazio
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016 
Deltagere ved det europæiske mesterskab i fodbold 2020
António Henriques Jesus Oliveira

António Henriques Fonseca de Jesus Oliveira (født 8. juni 1958 i Moita, Portugal) er en tidligere portugisisk fodboldspiller (forsvarer).

Oliveira spillede på klubplan primært hos Marítimo, Benfica og Beira-Mar. I sin tid hos Benfica var han med til at vinde to portugisiske mesteskaber og fire pokaltitler.

Oliveira spillede desuden ni kampe og scorede ét mål for Portugals landshold. Han var med i landets trup til VM i 1986 i Frankrig, men kom dog ikke på i turneringen, hvor holdet blev slået ud efter det indledende gruppespil.

Titler 
Primeira Liga
 1984 og 1987 med Benfica

Taça de Portugal
 1983, 1985, 1986 og 1987 med Benfica

Portugals Supercup
 1985 med Benfica

Referencer

Eksterne henvisninger 
 

Fodboldspillere fra Portugal
Fodboldspillere fra S.L. Benfica
Deltagere ved verdensmesterskabet i fodbold 1986
Luís Sobrinho

Luís Fernando Peixoto G. Sobrinho (født 5. maj 1961 i Setúbal, Portugal) er en tidligere portugisisk fodboldspiller (midterforsvarer).

Sobrinhos seniorkarriere strakte sig over 17 år, og blev blandt andet tilbragt hos Vitória Setúbal, FC Porto og Belenenses. Hos Belenenses var han med til at vinde den portugisiske pokalturnering Taça de Portugal i 1989, efter finalesejr over Benfica.

Sobrinho spillede desuden otte kampe for Portugals landshold. Han var med i landets trup til VM i 1986 i Frankrig, men kom dog ikke på banen i turneringen, hvor holdet blev slået ud efter det indledende gruppespil.

Titler 
Taça de Portugal
 1989 med Belenenses

Referencer

Eksterne henvisninger 
 

Fodboldspillere fra Portugal
Fodboldspillere fra FC Porto
Personer fra Setúbal
Deltagere ved verdensmesterskabet i fodbold 1986
António André

António dos Santos Ferreira André (født 24. december 1957 i Vila do Conde, Portugal) er en tidligere portugisisk fodboldspiller (defensiv midtbane).

André tilbragte størstedelen af sin karriere hos FC Porto, hvor han spillede i 11 sæsoner. Her var han med til at vinde hele syv portugisiske mesteskaber, tre pokaltitler samt Mesterholdenes Europa Cup i 1987. I sidstnævnte spillede han hele kampen i finalesejren over Bayern München.

André spillede desuden 19 kampe og scorede ét mål for Portugals landshold. Han var med i landets trup til VM i 1986 i Frankrig. Her spillede han to af landets tre kampe i turneringen, hvor holdet blev slået ud efter det indledende gruppespil.

Titler 
Primeira Liga
 1985, 1986, 1988, 1990, 1992, 1993 og 1995 med FC Porto

Taça de Portugal
 1988, 1991 og 1994 med FC Porto

Portugals Supercup
 1984, 1986, 1990, 1991, 1993 og 1994 med FC Porto

Mesterholdenes Europa Cup
 1987 med FC Porto

UEFA Super Cup
 1987 med FC Porto

Intercontinental Cup
 1987 med FC Porto

Referencer

Eksterne henvisninger 
 

Fodboldspillere fra Portugal
Fodboldspillere fra FC Porto
Deltagere ved verdensmesterskabet i fodbold 1986
Bioforstærkning

Bioforstærkning er måder at øge afgrøders ernæringsmæssige værdi, enten gennem konventionel forædling eller gennem genteknologi.
Bioforstærkning ses som et middel på at kompensere for underskud af (mikro)næringsstoffer, vitaminer og mineraler. WHO estimerer at biofortifikation med jern kan hjælpe to milliarder mennesker, der lider af anæmi.

Eksempler på bioforstærkede afgrøder 
Hvede og majs bioforstærket med zink
Ærter og cassava bioforstærket med jern
Perlehirse, ris, bønner og søde kartofler bioforstærket med jern og zink
Golden rice og søde kartofler bioforstærket med beta-caroten (pro-vitamin A)
Sorghum og cassava bioforstærket med essentielle aminosyrer og protein.

Eksterne links

 Breeding crops for better nutrition. Harvest Plus 
Directory of publications related to biofortification
HarvestPlus
Golden rice
The WHO Vitamin and Mineral Nutrition Information System

Ernæring
Bioteknologi
Michael Umaña

Míchael Umaña Corrales (født 16. juli 1982 i Santa Ana) er en professionel fodboldspiller fra Costa Rica. Han spiller i forsvaret hos Deportivo Saprissa .

Fodboldspillere fra Costa Rica
Deltagere ved verdensmesterskabet i fodbold 2006
Deltagere ved verdensmesterskabet i fodbold 2014
Fodboldspillere fra C.S. Herediano
Fodboldspillere fra Los Angeles Galaxy
Fodboldspillere fra Brujas F.C.
Fodboldspillere fra CD Chivas USA
Fodboldspillere fra C.S.D. Comunicaciones
Fodboldspillere fra Deportivo Saprissa
Andrzej Fischer

Andrzej Lucjan Fischer (født 15. januar 1952 i Swarzędz, Polen, død 22. november 2018) var en polsk fodboldspiller (målmand).

Fischer vandt bronze med det polske landshold ved VM i 1974 i Vesttyskland. Han var dog ikke på banen i turneringen. Han nåede at spille to landskampe.

På klubplan spillede Fischer primært i hjemlandet, hvor han blandt andet var tilknyttet Górnik Zabrze i seks sæsoner.

Referencer 

Fodboldspillere fra Polen
Deltagere ved verdensmesterskabet i fodbold 1974
Fodboldspillere fra Lech Poznań
Fodboldspillere fra Górnik Zabrze
Nakhodka (flertydig)

Nakhodka er en havneby i Primorskij kraj, Rusland.

Nakhodka kan også referere til:
 Nakhodkabugten, bugten ved byen Nakhodka
 Nakhodka, Jamalo-Nenets autonome okrug, en landsby i Jamalo-Nenets autonome okrug, Rusland
Pave Benedikt 11.

Benedikt 11., født Niccolò Boccasino eller Nicolaus Bocasini (1240 i Treviso i Veneto - 7. juli 1304 i Perugia, var pave fra 22. oktober 1303 til sin død, 7. juli 1304. Saligkåret i den katolske kirke år 1773, med festdag 7. juli. 

Paver fra Italien
Paver i middelalderen
Giancarlo González

Giancarlo González (født 8. februar 1988) er en professionel fodboldspiller fra Costa Rica. Han spiller for Bologna FC i Italien.

González har (pr marts 2018) spillet 54 kampe og scoret to mål for det costaricanske landshold.

Referencer 

Fodboldspillere fra Costa Rica
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra L.D. Alajuelense
Fodboldspillere fra Vålerenga IF
Fodboldspillere fra Columbus Crew
Fodboldspillere fra Bologna FC
Abdelmoumene Djabou

Abdelmoumene Djabou (født 31. januar 1987) er en professionel fodboldspiller fra Algeriet. Han spiller som offensiv midtbanespiller for Al-Nassr i Saudi-Arabien.

Eksterne henvisninger 

 

Fodboldspillere fra Algeriet
Deltagere ved verdensmesterskabet i fodbold 2014
Fodboldspillere fra ES Sétif
Fodboldspillere fra USM El Harrach
Fodboldspillere fra MC El Eulma
Fodboldspillere fra Club Africain
Johanna Dorothea Sysang

Johanna Dorothea Sysang, gift Phillip (født 7. april 1729 i Dresden, død 2. marts 1791 i Leipzig) var en tysk kobberstikker.

Hun var datter af kobberstikkeren Johann Christoph Sysang (1703-1757). Hun har bl.a. stukket Ludvig Holberg (1780) og ornitologiske tegninger.

I 1755 ægtede hun embedsmanden G. Philipp og signerede derefter sine værker "J. D. Philippin, geb. Sysangin".

Kilder 

Personer fra Dresden
Kobberstikkere fra Tyskland
Tyskere i 1700-tallet
Støbefeber

Støbefeber, zinkfeber eller metalrøgfeber er en forgiftning som resultat af indånding af røg fra støbning eller svejsning. Især er røg fra afbrænding af zink virkningsfuld. Efter et par timer opstår let irritation af luftvejene, feber og influenzalignende symptomer. Tilstanden er meget ubehagelig. Sygdommen forsvinder af sig selv igen. Årsagen er ikke afklaret.

Forgiftninger
Svejsning
Luftvejssygdomme
Juste Chevillet

Justus (Juste) Chevillet (1729 i Frankfurt an der Oder – før den 16. november 1790 i Paris eller ca. 1802) var en tysk-fransk kobberstikker.

Han var formentlig af fransk herkomst og studerede under Georg Friedrich Schmidt (1712-1775) i Berlin. Dernæst flyttede han til Paris, hvor han blev udlært kobberstikker under Johann Georg Wille. Hans forbindelse med Wille blev af varig betyding, for Chevillet ægtede Mlle Deforge, en yngre søster til Willes hustru, og fik de opgaver, som Wille ikke selv kunne overkomme. Wille ses også at have aftalt aflønning af Chevillets arbejde for andre, og han trådte aldrig ud af Willes skygge som selvstændig kunstner.

To at hans mest populære stik Det gode eksempel og Mademoiselle sa soeur (1762; Paris, Bibliotheque nationale de France cat. nr. 8-9) er udført efter Johann Caspar Heilmann (1718-1760), som var en ven til Wille. Chevillet udførte også en lang række stik efter forlag af Willes søn, Pierre Alexandre Wille (Bibliotheque nationale cat. nr. 27-33).

Juste Chevillets fremmeste værker er stik efter portrætmalerier, herunder Jean-Baptiste-Simeon Chardins selvportræt (1771, Bibliotheque nationale cat. nr. 38). Han har også stukket portrættet af Ludvig Holberg (1762).

Chevillet udførte også stik efter værker af de samtidige malere og grafikere Pierre-Antoine Baudouin, Jean-Baptiste Greuze, Jean-Baptiste Le Prince og Louis-Rolland Trinquesse. Ifølge Wille blev Chevillet optaget som medlem af kunstakademiet i Wien i 1775.

Kilder 
 Opslag i The Grove Dictionary of Art, online hos Answers.com

Personer fra Frankfurt an der Oder
Kobberstikkere fra Tyskland
Kobberstikkere fra Frankrig
Tyskere i 1700-tallet
Franskmænd i 1700-tallet
Johann Christian Benjamin Gottschick

Johann Christian Benjamin Gottschick (1776 i Niedergorbitz ved Dresden – 19. december 1844 i Dresden) var en tysk kobberstikker, tegner og raderer.

Med base i Dresden udførte han illustrationer til en række skuespil og digte, således digte (1814) af Johann Nikolaus Götz og dramaet Johannes (1815) af Friedrich Adolf Krummacher, digte (1815) af Johann Gottfried Seume, digte (1816) af Ewald Christian von Kleist samt Froschmeuseler af Georg Rollenhagen (1822). Han har udført portrætter, blandt andre af Ludvig Holberg.

Noter 

Kobberstikkere fra Tyskland
Tegnere fra Tyskland
Tyskere i 1700-tallet
Tyskere i 1800-tallet
Personer fra Sachsen
Pave Johannes 22.

Johannes 22., født som Jacques Duèze eller d'Euse, (1249 – 4. december 1334) var pave fra 1316 til 1334. Han var den anden pave under pavedømmet i Avignon (1309–1377). 

Han blev valgt af et konklave, som kong Filip 5. af Frankrig (1316 - 1322) havde samlet i Lyon.

Som sin forgænger Clemens 5. samlede han magt og indtægter til pavedømmet, og han levede fyrsteligt i Avignon.

Han var en modstander af kejser Ludvig IV af Bayern (1314-1347). Til gengæld invaderede Ludvig Italien, og han indsatte modpave Nikolaus 5., (1328-1330). 
Under denne konflikt ekskommunicerede pave Johannes franciskaneren og skolastikeren William af Ockham.

Pave Johannes fordømte en række sentenser fra den populære tyske mystiker Mester Eckehart som kætterske.

Paver i Avignon
Kardinaler fra Frankrig
Johann Benjamin Brühl

Johann Benjamin Brühl (1691 – 1763) var en tysk kobberstikker med base i Leipzig.

Han udførte især portrætter efter malerier af kendte samtidige, af blandt andre Ludvig Holberg (1745), og stak noder. Han tog høje priser og var kræsen i sit arbejde, og eksempelvis Johann Sebastian Bach havde ikke råd til at hyre Brühl.

Ifølge Thieme-Becker hævede Brühls indsats sig dog ikke over det håndværksmæssige: "ein bescheidenes Talent, dessen Können nicht über das Handwerksmäßige hinausging".

Kilder 

Kobberstikkere fra Tyskland
Tyskere i 1700-tallet
Personer fra Leipzig
Jan Tomaszewski

Jan Tomaszewski (født 9. januar 1948 i Wrocław) er en polsk tidligere fodboldspiller (målmand) og -træner.

Karriere

Klubber 
Tomaszewskis aktive karriere strakte sig over 21 år, hvor han begik sig i både polsk, spansk og belgisk fodbold. Længst tid tilbragte han i hjemlandet, hvor han blandt andet spillede hos ŁKS Łódź og Śląsk Wrocław.

Landshold 
Tomaszewski spillede over en periode på ti år 63 kampe for det polske landshold. Hans debutkamp faldt 10. oktober 1971 i en EM-kvalifikationskamp på hjemmebane mod Vesttyskland, mens hans sidste landskamp var en venskabskamp mod Spanien 11. november 1981.

Tomaszewski deltog med Polen ved både VM 1974 i Vesttyskland hvor holdet vandt bronze, og VM i 1978 i Argentina 

Han var desuden med ved OL i 1976 i Montreal, hvor fodboldturneringen var ramt af flere afbud. Således bestod Polens indledende pulje kun af tre hold, og Polen vandt puljen med en sejr og en uafgjort. Ved dette OL gik de to bedste hold fra hver pulje videre til kvartfinaler, og her vandt Polen med 5-0 over . Med sejr på 2-0 i semifinalen over  var holdet klar til finalen mod DDR, som vandt 3-1, så det blev til OL-sølv til Polen og Tomaszewski, der spillede alle kampe, men blev skadet tidligt i finalekampen, mens Sovjetunionen vandt bronze med sejr over Brasilien.

Referencer

Eksterne henvisninger 

Fodboldspillere fra Polen
Fodboldspillere fra Legia Warszawa
Fodboldspillere fra Hércules CF
Fodboldspillere fra LKS Łódź
Fodboldtrænere fra Polen
Personer fra Wrocław
Fodboldspillere fra Sląsk Wrocław
Deltagere for Polen ved sommer-OL 1976
Olympiske sølvmedaljevindere fra Polen
Davaasambuugiin Dorjbat

Davaasambuugiin Dorjbat (mongolsk Даваасамбуугийн Доржбат; født 19. november 1970) er en mongolsk tidligere judoka. Han vandt medaljer ved Asienmesterskaberne i judi i 1991 og 1993. Han deltog også i OL i Barcelona i 1992, hvor han endte på en delt niendeplads i 78-kilosklassen.

Eksterne henvisninger 

Judoka fra Mongoliet
Cyanat

Cyanat er en anion med den kemiske formel [OCN]− eller [NCO]−. I vandig opløsning opfører den sig som en base og danner cyansyre (HNCO). Cyanationen er en ambidentat ligand, der danner komplekser med en metalion, hvor enten nitrogen- eller oxygenatomet kan fungere som elektronpardonor. Den kan ligeledes fungere som en brobygningsligand. Organiske cyanater kaldes isocyanater når der er et C-NCO binding og cyanatestre, når der er en C-OCN binding.

Referencer 

Anioner
Organisk kemi
Funktionelle grupper
Theophilus Laan

Theophilus Laan (flor. 1745-1761) var en kobberstikker, som muligvis var af hollandsk herkomst, men som kun kendes som aktiv i Danmark.

Laan udførte et portrætblad til Desroches de Parthenays franske udgave af Ludvig Holbergs Moralske tanker (Pensées morales, 1748-49). Laan kreerede et motiv med Diogenes siddende foran sin tønde, muntert pegende på et Holbergportræt, der er sømmet fast på bunden. Stikket blev ikke anvendt. Holberg billigede ikke Diogenesfremstillingen, og måske fandt han også kvaliteten af arbejdet for ringe. Efter Laans død blev stikket i en ændret version, udført af Jonas Haas 1755, brugt i Wille Høybergs Holbergiana. Af Laans ganske begrænsede (kendte) produktion fremstår prospektet af Christiania som et dygtigt arbejde.

Værker 
 To kort til Johannes Peder Anchersen: Herthadalen ved Leyre (1745)
 Karrers forskellige brug til forannævnte (1745)
 Holbergportræt på Diogenes' tønde (1749)
 Prospekt af Christiania dedikeret til Frederik V
 Titelvignet til Jens Essendrop: Beskrivelse over Lier Præstegield (1761, efter Marcus Tuscher)

Kilder 
 

Kobberstikkere fra Danmark
Danskere i 1700-tallet
Jens Essendrop

Jens Essendrop (24. november 1723 i Christiania – 12. december 1801 i Kongsberg) var en norsk teolog, bjergværksmand og topograf.

Uddannelse og karriere 
Han var søn af lektiehører, senere sognepræst Søren Essendrop (1695-1741) og Pauline Holst (1700-1740). Essendrop havde åbenbart rigelige midler, for først i 1750 blev han cand.theol. fra Københavns Universitet. Han blev dog aldrig præst. Essendrop var i flere år huslærer hos familien Tordenstjerne på Gullaug i Lier. Senere omtales han som "kommissionær" – muligvis for vareleverancer til sølvværket på Kongsberg.

1761 blev han assessor ved Bergamtet, som både var underinstans for de søndenfjeldske bjergsager og underret for Kongsberg om omegn. Han blev 1770 konstituteret og 1771 fast overbergamtsforvalter i Kongsberg, hvilket også indbar embedet som præsident for magistraten. I 1777 blev han virkelig justitsråd og indehavde sine stillinger til sin død 1801.

Topograf 
I 1761 udgav Jens Essendrop Physisk Oeconomisk Beskrivelse over Lier Præstegield, som skabte en helt ny genre i Norge: Den topografiske beskrivelse af samtlige forhold i en bygd (dog er Essendrops fokus i mindre grad på de kulturelle forhold). 1762 udgav han en oversættelse af et svensk skrift fra 1756 om forbedringer af landbrug og svinehold; i et senere oplag tilføjede han et kapitel om kartoffeldyrkning. 1760 fik han udgivet en artikel om landbrug og 1794 en om jernværksdrift. Han blev medlem af flere landbrugsselskaber og lærde selskaber, bl.a. Det Kongelige Norske Videnskabers Selskab.

Ifølge Essendrops værk skulle man begynde med en beskrivelse af lokalområdet, førend en beskrivelse af hele landet kunne gennemføres. Som både patriot og barn af oplysningstiden fremfører Essendrop "Tanker til Landets Ære og Forbedring" og stræber efter at bortrydde gamle sædvaner og fordomme, som kan stå i vejen for et bedre jordbrug og en mere effektiv administration. Han fik selv demonstreret dette i praksis ved sin forbedring af landbruget på gården Landsverk i Sandsvær.

Han blev gift 25. september 1765 med Else Marie Svell (døbt 24. september 1727 – begravet 4. juli 1811), datter af Povel Svell og Maren Knudsdatter.

Kilder 
 Artikel i Norsk biografisk leksikon

Topografer fra Norge
Nordmænd i 1700-tallet
Personer i oplysningstiden
Bjergværksfolk fra Norge
Justitsråder fra Danmark
Faglitterære forfattere fra Norge
Personer fra Oslo
Landmænd fra Norge
Henryk Wieczorek

Henryk Piotr Wieczorek (født 14. december 1949 i Chorzów) er en polsk tidligere fodboldspiller (midtbane).

Karriere

Klubber 
Wieczorek spillede på klubplan i hjemlandet hos ROW Rybnik og Górnik Zabrze samt for AJ Auxerre i Frankrig.

Landshold 
Efter at have spillet enkelte kampe på det U/21-landsholdet debuterede Wieczorek på det polske landshold i 1973. Han var med på i truppen til VM 1974 i Vesttyskland, hvor polakkerne vandt bronze, men han fik ikke spilletid ved den lejlighed. Han opnåede i alt 19 kampe for A-landsholdet og scorede tre mål. 

Han var også med ved OL i 1976 i Montreal, hvor fodboldturneringen var  ramt af flere afbud. Således bestod Polens indledende pulje kun af tre hold, og Polen vandt puljen med en sejr og en uafgjort. Ved dette OL gik de to bedste hold fra hver pulje videre til kvartfinaler, og her vandt Polen med 5-0 over . Med sejr på 2-0 i semifinalen over  var holdet klar til finalen mod DDR, som vandt 3-1, så det blev til OL-sølv til Polen og Wieczorek, mens Sovjetunionen vandt bronze med sejr over Brasilien. I denne turnering fik Wieczorek blot én kamp: finalen.

Referencer

Eksterne henvisninger 

Fodboldspillere fra Polen
Fodboldspillere fra AJ Auxerre
Fodboldspillere fra Górnik Zabrze
Fodboldtrænere fra Polen
Deltagere ved verdensmesterskabet i fodbold 1974
Deltagere for Polen ved sommer-OL 1972
Olympiske sølvmedaljevindere fra Polen
Jens Bing Dons

Jens Bing Dons (født 3. januar 1734 i Trondhjem, død 19. maj 1802 sammesteds) var en norsk retslærd.

Faderen, kancelliråd Poul Dons, var stadsfysikus i Trondhjem og siden borgmester og lagmand; moderen hed Anna Lorentzdatter Holst. Dons blev student 1750, fik den juridiske doktorgrad 1767 for en afhandling De jure retractus gentilitii og blev samme år professor i lovkyndighed ved Københavns Universitet. Straks efter blev han første vicepræsident i Det Kongelige Danske Landhusholdningsselskab og 1769 medlem af Det Kongelige Norske Videnskabers Selskab i Trondhjem. Ved Universitetet begyndte han efter Kofod Anchers tilskyndelse selvstændige systematiske forelæsninger over den danske ret, der hidtil kun var blevet foredraget i forbindelse med den romerske ret og som et accessorium til denne; men hans akademiske virksomhed afsluttedes hurtigt, idet han 1771 blev udnævnt til deputeret i det Danske Kancelli, fra hvilken stilling han dog blev afskediget med pension 1773, en modgang, der nedbøjede ham stærkt. I 1777 blev han etatsråd og 1778 lagmand over Trondhjems Lagstol, 1797 udnævntes han til justitiarius ved den samme år oprettede Stiftsoverret for Trondhjem, fra hvilken stilling han tog sin afsked 1800.

Dons nød anseelse hos samtiden som en "lærd og fornuftig" mand, og hans bortgang fra Universitetet beklagedes almindeligt som et stort tab for videnskaben. Hans akademiske forelæsninger over den Danske og Norske Lov er oversatte fra latin og udgivne af Christian Ditlev Hedegaard 1780-81 (fire bind), men denne udgave er vistnok foranstaltet uden forfatterens medvirkning, i alt fald er indholdet temmelig ringe både i reel og sproglig henseende. Et langt bedre indtryk af Dons som videnskabsmand får man af hans gennemsete og med anmærkninger forsynede udgave (1763) af Hesselbergs Juridisk Kollegium og af hans egne talrige disputatser. Han var gift med Anna Maria Schjøtt (død 1797), enke efter kobbertoldforvalter med mere, kammerråd Ole Pedersen Wahl i Trondhjem.

Kilder 

 
 Rasmus Nyerup, Lit. Lex.
 Personalhistorisk Tidsskrift, II, 91 f.
 Ludvig Daae, Throndhjem Stifts geistlige Historie, s. 200.

Jurister fra Danmark
Dommere fra Norge
Etatsråder fra Danmark
Professorer fra Københavns Universitet
Personer fra Trondheim
Nordmænd i 1700-tallet
Faglitterære forfattere fra Norge
Kollegiedeputerede fra Danmark
Mirosław Bulzacki

Mirosław Andrzej Bulzacki (født 23. oktober 1951 i Łódź, Polen) er en tidligere polsk fodboldspiller (forsvarer).

Bulzacki spillede størstedelen af sin karriere hos ŁKS Łódź i sin fødeby, hvor han var tilknyttet i 14 sæsoner. Han spillede desuden 23 kampe for det polske landshold. Han var med i truppen til VM i 1974 i Vesttyskland, hvor polakkerne vandt bronze, men kom dog ikke på banen i turneringen.

Referencer

Eksterne henvisninger 

Fodboldspillere fra Polen
Deltagere ved verdensmesterskabet i fodbold 1974
Fodboldspillere fra LKS Łódź